AFRIKAANSE OPSOMMING: In 2012 is daar by SANSA Space Science in Hermanus, Suid-Afrika begin met 'n drie-as HTS-SQUID magnetometerprojek vir die opneem van geomagnetiese metings. Die doel van hierdie projek was om die drie-as SQUID magnetometer vir geomagnetiese veldmetings by LSBB naby Rustrel in Frankryk te dupliseer. Dit sou dit moontlik maak om subtiele, laefrekwensie geomagnetiese en ionosferiese verskynsels beter te beskryf. Om die uittreeseine wat deur die SQUID magnetometers voortgebring word op te neem, moes n data-opnemerstelsel ontwikkel word. Ten einde die volle sensitiwiteit van die SQUID magnetometers te benut, moes die seine baie akkuraat gemeet word. 'n Hospoed- en ho-akkuraatheidsdata-opnemer is genstalleer en die nodige sagteware is ontwikkel om hierdie data op te neem. Die sagteware is in staat om die data, soos dit opgeneem word, na 'n webbediener te stuur. Basiese hardewarebeheer van die SQUID magnetometers is ook vanaf hierdie data-opnemerstelsel gemplementeer deur toestande met die sagteware te monitor. Akkurate tydmeting is 'n belangrike aspek van hierdie sisteem, sodat metings met die van LSBB en ander soortgelyke projekte in ander posisies op die aarde vergelyk kan word. 'n GPS-ontvanger is gebruik om die UTC-tyd akkuraat te ontvang, ten einde akkurate tydstempeling by metings te voeg. 'n Sagtewaremetode vir tydstempeling is ontwikkel om akkuraatheid te bevorder deur metings direk vanaf die GPS-ontvanger te sneller. Deur hierdie metode te gebruik, is dit onnodig om n intydse hardewaretydhouer tussen die GPS-ontvanger en die res van die sisteem te gebruik. Vir navorsingsdoeleindes moet hierdie metingsdata op die internet beskikbaar wees vir die duur van die stelsel se leeftyd. 'n Databediener is opgestel en 'n baie groot databasis van opgeneemde data is oor die twee jaar van hierdie projek gegenereer. Langtermynimplementeringskwessies het ook aandag geniet. 'n Webblad is vir die databediener ontwikkel sodat die data onmiddellik besigtig kan word soos dit opgeneem word. Hierdie webblad fasiliteer ook toegang tot die rou data-opnames vir openbare gebruik. Verskynsels in die data-opnames is by SANSA geanaliseer deur ander studente van die Universiteit van Stellenbosch.